
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1330 


29 Ιουνίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Πώληση μετοχών της ΕΛΛΗΝΙΚΕΣ ΕΚΘΕΣΕΙΣ - ΗΕΙ- 
ΕΧΡΟ Α.Ε. κυριότητας του Ελληνικού Δημοσίου... 1 

Ολοκλήρωση της Διαδικασίας Ανάθεσης της Διαχείρι¬ 
σης της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. 2 


ΑΠΟΦΑΣΕΙ Σ 

Αριθ.4289 (1) 

Πώληση μετοχών της ΕΛΛΗΝΙΚΕΣ ΕΚΘΕΣΕΙΣ - ΗΕίΕΧΡΟ 
Α.Ε. κυριότητας του Ελληνικού Δημοσίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 
ΑΝΑΠΤΥΞΗΣ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα». όπως τροποποιήθηκε με το Ν. 2081/92 (ΦΕΚ 152 
Α/10.9.92) και το ΠΔ 27/1996 «Συγχώνευση των Υπουρ¬ 
γείων Τουρισμού, Βιομηχανίας Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ Α19). 

2. Των άρθρων 1, 2, 3, 5 και 6 του Ν. 2000/91 «Για την 
αποκρατικοποίηση, απλούστευση των διαδικασιών εκκα¬ 
θάρισης, ενισχύσεων των κανόνων ανταγωνισμού και άλ¬ 
λες διατάξεις», όπως έχει τροποποιηθεί. 

3. Του άρθρου 22του Νόμου 2503/1997 (ΦΕΚ 107 Α) «Δι¬ 
οίκηση, οργάνωση στελέχωση της Περιφέρειας κλπ». 

4. Του άρθρου 27 του Ν. 2081/1992 (ΦΕΚ Α 154), με το 
οποίο προστέθηκε άρθρο 29 Α οτον Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού. 

5. Του Ν. 2687/1999 «Αναμόρφωση και Εκσυγχρονισμός 
της Διεθνούς Εκθεσης Θεσσαλονίκης» (ΦΕΚ Α39/ 
1.3.1999), αποφασίζουμε: 

1. Την πώληση ποσοστού σαράντα πέντε τοις εκατό 
(45%) των μετοχών κυριότητας του Ελληνικού Δημοσίου 
στην εταιρεία με την επωνυμία «ΕΛΛΗΝΙΚΕΣ ΕΚΘΕΣΕΙΣ - 
ΗΕΙΕΧΡΟ Α.Ε.» σε στρατηγικό επενδυτή με ταυτόχρονη 
παραχώρηση σε αυτόν της διοίκησης της Εταιρείας. 

2. Τη διάθεση ποσοστού κατ’ ελάχιστον σαράντα πέντε 


τοις εκατό (45%) των μετοχών κυριότητας του Ελληνικού 
Δημοσίου στην εταιρεία με την επωνυμία «ΔΙΕΘΝΗΣ ΕΚ¬ 
ΘΕΣΗ ΘΕΣΣΑΛΟΝΙΚΗΣ Α.Ε.» και ποσοστού μέχρι 10% 
στους Οργανισμούς Τοπικής Αυτοδιοίκησης του Νομού 
Θεσσαλονίκης, τη Νομαρχιακή Αυτοδιοίκηση Θεσσαλονί¬ 
κης, το Εργατικό Κέντρο Θεσσαλονίκης, την Ένωση Δη¬ 
μοσιοϋπαλληλικών Οργανώσεων Θεσσαλονίκης και σε 
οργανώσεις παραγωγικών τάξεων που έχουν την έδρα 
τους στο Νομό Θεσσαλονίκης με τη διαδικασία, τους 
όρους και τις προϋποθέσεις που προβλέπονται στις παρ. 
8 & 9 του άρθρου 3 Ν. 2687/1991. 

3. Η διαδικασία πώλησης θα γίνει μέσω διεθνούς διαγω¬ 
νισμού σύμφωνα με την ακόλουθη διαδικασία: 

α. Με απόφαση του Υπουργού Οικονομικών οι προς πώ¬ 
ληση μετοχές θα μεταβιβαστούν στην Δημόσια Επιχείρη¬ 
ση Κινητών Αξιών Α.Ε. 

β. Το Ελληνικό Δημόσιο ή ΔΕΚΑ Α.Ε. θα προβεί στη δη¬ 
μοσίευση πρόσκλησης εκδήλωσης ενδιαφέροντος. 

δ. Το Ελληνικό Δημόσιο ή ΔΕΚΑ Α.Ε. σε συνεργασία με 
τον χρηματοοικονομικό σύμβουλο θα προβεί σε προεπι¬ 
λογή μεταξύ των ενδιαφερομένων οι οποίοι θα κληθούν 
να υπογράψουν σύμβαση εμπιστευτικότητας και να συμ- 
μετάσχουν στο δεύτερο γύρο του διαγωνισμού. 

ε. Στη συνέχεια θα γίνουν διαπραγματεύσεις με τους 
υποψήφιους επενδυτές που θα έχουν προεπιλεγεί. 

στ. Τέλος, οι υποψήφιοι επενδυτές θα κληθούν να υπο¬ 
βάλλουν τελικές δεσμευτικές προσφορές. 

4. Το σύνολο των εσόδων της πώλησης των μετοχών θα 
αποδοθούν στη Δημόσια Επιχείρηση Κινητών Αξιών Α.Ε. 

5. Ως σύμβουλοι προσλαμβάνονται: 

α. Η ΙΟΝΙΚΗ ΡΙΝΑΝΟΕ Α.Ε, για το έργο του χρηματοοι¬ 
κονομικού συμβούλου που θα μεσολαβήσει για την υλο¬ 
ποίηση όλης της ανωτέρω περιγραφόμενης διαδικασίας 
αποκρατικοποίησης, δηλαδή της πώλησης μετοχών με 
ταυτόχρονη παραχώρηση της διοίκησης σε στρατηγικό 
επενδυτή και της διάθεσης μετοχικού ποσοστού σε τοπι¬ 
κούς φορείς και στη «ΔΙΕΘΝΗ ΕΚΘΕΣΗ ΘΕΣΣΑΛΟΝΙΚΗΣ 
Α.Ε.». 

β. Οι ορκωτοί ελεγκτές Παναγιώτης Δημητρακέλλος και 
Γεώργιος Βαρθαλίτης της εταιρείας «ΣΟΛ Α.Ε.Ο.Ε.» για 
το έργο των ελεγκτών/εκτιμητών, της απογραφής και 
αποτίμησης των περιουσιακών στοιχείων της αποκρατι- 
κοποιούμενης επιχείρησης. 

6. Την έγκριση των συνημμένων στο παρόν πρακτικό και 

αποτελούντων αναπόσπαστα μέρη της παρούσας από¬ 
φασης, σχεδίων Συμβάσεων Παροχής Υπηρεσιών μεταξύ 
Ελληνικού Δημοσίου και των επιλεγέντων συμβούλων. 

7. Οι αμοιβές των συμβούλων (χρηματοοικονομικού και 
άλλων) και τα άλλα έξοδα της αποκρατικοποίησης θα κα¬ 
ταβάλλονται από τη Διεθνή Έκθεση Θεσσαλονίκης Α.Ε. 

8. Την εξουσιοδότηση του Υπουργού Οικονομικών να 
υπογράψει τις Συμβάσεις Παροχής Υπηρεσιών μεταξύ 
Ελληνικού Δημοσίου και των επιλεγέντων συμβούλων, ως 
εκπρόσωπος του Ελληνικού Δημοσίου. 

9. Την εξουσιοδότηση του Υπουργού Εθνικής Οικονο¬ 
μίας και Οικονομικών να ενεργήσει κατά τη κρίση του για 
την υλοποίηση της παρούσας απόφασης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιουνίου 1999 

ΟΙ ΥΠΟΥΡΓΟΙ 

ΕΘΝΙΚΗ! ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

ΜΑΚΕΔΟΝΙΑΣ · ΘΡΑΚΗΣ 

ΙΩΑΝΝΗΣ ΜΑΓΚΡΙΩΤΗΣ 
-Φ- 

Αριθμ. 4328 (2) 

Ολοκλήρωση της Διαδικασίας Ανάθεσης της Διαχείρισης 
της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, ΑΝΑ¬ 
ΠΤΥΞΗΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα». όπως τροποποιήθηκε με το Ν. 2081/92 (ΦΕΚ 152 
Α/10.9.92) και το ΠΔ 27/1996 «Συγχώνευση των Υπουρ¬ 
γείων Τουρισμού, Βιομηχανίας Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ Α19). 

2. Των άρθρων 1, 2, 3, 5 και 6 του Ν. 2000/91 «Για την 
αποκρατικοποίηση, απλούστευση των διαδικασιών εκκα¬ 
θάρισης, ενισχύσεων των κανόνων ανταγωνισμού και άλ¬ 
λες διατάξεις»7 όπως έχει τροποποιηθεί. 

3. Του άρθρου 22 του Νόμου 2503/1997 (ΦΕΚ 107 Α) 
«Διοίκηση, οργάνωση στελέχωση της Περιφέρειας κλπ». 

4. Του άρθρου 27 του Ν. 2081/1992 (ΦΕΚΑ 154), με το 
οποίο προστέθηκε άρθρο 29 Α στον Ν. 1558/1985 και το 


γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού. 

5. Την εισήγηση του Υπουργού Εθνικής Οικονομίας, ο 
οποίος παρουσίασε τα αποτελέσματα του διενεργηθέ- 
ντος σύμφωνα με την διαδικασία που προβλέπει το άρθρο 
6 παρ. 3 του Ν. 2000/1991 και την σχετική Πρόσκληση 
υποβολής προσφορών, διαγωνισμού για την ανάθεση της 
διαχείρισης της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. για συ¬ 
γκεκριμένη χρονική περίοδο και με δικαίωμα εξαγοράς 
μετοχών κατά τα οριζόμενα στο άρθρο 5 παρ. 1 στ' του Ν. 
2000/91, καθώς και των σχετικών διαπραγματεύσεων που 
διεξήγαγαν οι χρηματοοικονομικοί σύμβουλοι 8ΑΙΟΜΟΝ 
5ΜΙΤΗ ΒΑΒΝΕΥ και ΕΤΕΒΑ (όπως αυτοί ορίσθηκαν με την 
από 17.9.1998 απόφαση της ΔΕΑ), αποφασίζουμε: 

1. Την αποδοχή της συνημμένης στο παρόν πρακτικό 
και αποτελούσας αναπόσπαστο μέρος της παρούσας 
απόφασης αξιολόγησης - εισήγησης των χρηματοοικονο¬ 
μικών συμβούλων 3ΑΕΟΜΟΝ 3ΜΙΤΗ ΒΑΒΝΕΥ και ΕΤΕΒΑ 
και την επιλογή της 3ΡΕΕΟΥ/ΙΝΟ ΙΝΤΕΒΝΑΤΙΟΝΑΙ Ι_ΙΜ- 
ΙΤΕΩ, θυγατρικής κατά 100% της ΒΒΙΤΙ5Η ΑΙΒ\Λ/ΑΥ3 ΡΙο, 
η οποία συμβάλλεται ως εγγυητής, για την ανάθεση της 
διαχείρισης (ΓΠβηΩοβηιβηΙ) της ΟΛΥΜΠΙΑΚΗΣ ΑΕΡΟΠΟ¬ 
ΡΙΑΣ για συγκεκριμένη χρονική περίοδο με δικαίωμα εξα¬ 
γοράς μετοχών κατά τα οριζόμενα στο άρθρο 5 παρ. 1 στ' 
του Ν. 2000/91. 

2. Την έγκριση του από 15 Ιουνίου 1999 σχεδίου Σύμβα¬ 
σης Διαχείρισης (ΜαηαςβιπβηΙ Α9ΓθβΓηβηί), το οποίο 
πρόκειται να υπογράφει από τους εκπροσώπους των σε 
αυτό συμβαλλομένων μερών. 

3. Την εξουσιοδότηση του Υπουργού Οικονομικών να 
υπογράψει τη Σύμβαση Διαχείρισης, ως εκπρόσωπος του 
Ελληνικού Δημοσίου και με την ιδιότητα αυτού ως μετό¬ 
χου της ΟΛΥΜΠΙΑΚΗΣ ΑΕΡΟΠΟΡΙΑΣ. 

4. Την εξου- ' δότηση του Υπουργού Μεταφορών και 
Επικοινωνιών να ενεργήσει κατά τη κρίση του για την υλο¬ 
ποίηση της παρούσας απόφασης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Ιουνίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



